ناحیەی ژاراوە

ناحیەی ژاراوە یەکێکە لە شەش ناحیەی قەزای پشدەر لە ئیدارەی ڕاپەڕین لە پارێزگای سلێمانی لە ھەرێمی کوردستان لە عێراق. ناوەندەکەی شارەدێی ژاراوەیە. ژمارەی دانیشتووانی ناحیەی ژاراوە لە ساڵی ٢٠٢٠دا (١٧٬٠٢١)کەسە.

 ناو 
ناوی ئەم ناحیەیە لە ناوەندەکەیەوە وەرگیراوە کە ئەویش شارەدێی ژاراوەیە.
 ژەھراوا: واتە ئاوی ژەھراوی، لەبەرئەوەی خەڵک بە میوەی ژەھراوی لە درەختەکانەوە ماسییان ڕاودەکرد.
 ژوراوا: ھەڵکەوتەی ئەم شارەدێیە لە سەر زێی بچووکە، ژوراوا بە واتای ئەوە دێت کە لە سەروو زێکەوەیە.
 ھەژاراوا: بەواتای ئەوەی کە دانیشتوانی ھەژار و کەم دەرامەت بوون.
 ئەم شارەدێیە زۆر کۆنە کە لە زوودا خانمێک بە ناوی (زارا خاتوون) سەرداری ناوچەکە بووە لە قەڵایەک لە نزیک ژاراوە، گوایە ناوەکەی لەوەوە ھاتووە و زاراوا بووە و بەپێی کات بووەتە ژاراوە. 

 جوگرافیا 
ناحیەی ژاراوە ھاوسنوورە لەگەڵ؛
 لە باکوورەوە شارستانی پیرانشار لە ڕۆژھەڵاتی کوردستان.
 لە باشوورەوە ناحیەی ھەڵشۆ و ناحیەی ناوەندی قەزای پشدەر.
 لە ڕۆژھەڵاتەوە شارستانی سەردەشت لە ڕۆژھەڵاتی کوردستان.
 لە ڕۆژاواوە ناحیەی ناودەشت. https://www.openstreetmap.org/relation/10847989 

 ڕووبەر 
ڕووبەری ئەم ناحیەیە (٣٠٣کم٢)یە لە (١٫٥٪) پارێزگای سلێمانی پێکدەھێنێت و (٢١٫٥١٪) قەزای پشدەر پێکدەھێنێت.
 لە ڕووی ڕووبەرەوە لە ئاستی (دووەم)ە لە شەش ناحیەی قەزای پشدەردا.

 دانیشتوان 
تەواوی دانیشتوانی ئەم ناحیەیە کوردن، بە پێی پێشبینی دەستەی ئاماری حکوومەتی ھەرێمی کوردستان بۆ ساڵی ٢٠٢٠ دانیشتوانی ئەم ناحیەیە (١٧،٠٢١)کەسە.  
 لە ڕووی دانیشتوانەوە لە سەر ئاستی (سێیەم)ە لە شەش ناحیەی قەزای پشدەر.

 مێژوو 
ناحیەی ژاراوە مێژوویەکی کۆنی نییە لە ساڵی ٢٠٠٠دا بە بڕیاری ئەنجوومەنی وەزیرانی حکوومەتی ھەرێمی کوردستان درووستکرا، بە دابڕانی ٤٠ گوند و کەرت لە ناحیەی ناودەشت. ناوەندەکەشی شارەدێی ژاراوەیە.

 کارگێڕی 
ئەم ناحیەیە لە ٤٠ گوند پێکھاتووە: 

 ژاراوە(ناوەند)
 ئالیەڕەش
 ئەرکەی خواروو
 ئەرکەی سەروو
 بارەپانە
 باقیاوا
 بەستەسێنی خواروو
 بەستەسێنی سەروو
 بەستێ، ژاراوە
 بەلک
 توتمە
 تۆپزاوا، ژاراوە
 خەندەکە
 درگەڵەی مەنگوڕ
 دووچۆمان، ژاراوە
 دۆڵەبەفرە
 ڕەزگەی خواروو
 ڕەزگەی سەروو
 زودانی تازە
 زودانی کۆن
 زێوکە
 سپیرۆ
 سپیگڵە
 سەرخان
 سورەگڵەی خواروو
 سورەگڵەی سەروو
 سوڵتانەدێی تازە
 سوڵتانەدێی کۆن
 سێدەڵان
 شروێت
 شناوە
 قڕژاڵەبڕە
 قەلاوە
 کانی کەران
 کەرسۆنان
 کوڵکوڵە
 کونەمارە، ژاراوە
 کۆزینە
 گردئێستر
 مارەدوو
 مام ژیلە

 ئەمانەش ببینە 
 قەزای پشدەر
 پارێزگای سلێمانی
 ژاراوە
 پێڕستی گوندەکانی پارێزگای سلێمانی
 پێڕستی گوندەکانی پشدەر
 ئیدارەی ڕاپەڕین

 سەرچاوەکان 


پۆل:شوێنە ئاوەدانەکانی پارێزگای سلێمانی
پۆل:ناحیەکانی ھەرێمی کوردستان
پۆل:ناحیەکانی پارێزگای سلێمانی
پۆل:ناحیەکانی باشووری کوردستان